open-index/open-wikipedia-markdown huggingface dataset:
மாதனூர்

**மாதனூர்** தமிழ்நாட்டில் உள்ள திருப்பத்தூர் மாவட்டத்‌தில் அமைந்துள்ள ஓர் ஊராட்சி ஒன்றியமாகும். இதில் கீழ்வரும் 36 கிராமங்கள் அடங்கியுள்ளன:
அகரம், அகரம்சேரி, அக்ரஹாரம், அரிமலை, ஆசனாம்பேட்டை, ஆலன்குப்பம், இராமநாயனிகுப்பம், கண்ணாடிகுப்பம், கீழ்முருங்கை, குப்பாம்பட்டு, குப்பாம்பாளையம், குருவராஜபாளையம், குளிதிகை ஜமீன், கூத்தம்பாக்கம், கொல்லமங்கலம், சின்னசேரி, சின்னபள்ளிக்குப்பம், செங்கிலிகுப்பம், 	
சோமலாபுரம், சோலூர், திருமலைக்குப்பம், தொட்டலம், தொழப்பள்ளி, நாச்சார்குப்பம், நாய்க்கனேரி, பக்கம்பாளையம், பள்ளிக்குப்பம், 	
பாலூர், பெரியன்குப்பம், மாதனூர், மின்னூர், மேல்பள்ளிப்பேட்டை, வடபுதுப்பேட்டை, விண்ணமங்கலம், வெங்கிலி, வேப்பன்குப்பம்.

இங்கு ஒரு ஆரம்ப சுகாதார நிலையமும், அரசினர் மேல்நிலைப் பள்ளியும் உள்ளது.

## மேற்கோள்கள்


பகுப்பு:வேலூர் மாவட்ட ஊராட்சி ஒன்றியங்கள்
குல்மார்க்

**குல்மார்க்** (*Gulmarg*) சம்மு காசுமீர் மாநிலத்தின் பாரமுல்லா மாவட்டத்தில் அமைந்துள்ள கோடைவாழிடம் ஆகும்.

## அமைவிடம்
இது ஸ்ரீநகரிலிருந்து 52 கிலோமீட்டர் தொலைவில் 2,690 மீட்டர் உயரத்தில் இருக்கிறது..

## மக்கட்தொகை
2001 மக்கட்தொகை கணக்கெடுப்பின்படி இங்கு 664 பேர் வசிக்கின்றனர். கடுமையான பனிப்பொழிவின் காரணமாய் பெரும்பாலானோர் இரவில் வெளியேறிவிடுவர். சுற்றுலாப்பயணிகளும் அதைச் சார்ந்த தொழில் செய்பவர்களுமே இரவில் தங்குவதுண்டு. மக்களட்தொகையில் 99 % ஆண்கள் 1% பெண்கள். இந்தியாவின் தேசிய சராசரி கல்வியறிவான 59.5 5 விட இவர்களில் கல்வி அறிவு அதிகம். இவர்களின் கல்வியறிவு 96 %. ஆண்களின் கல்வியறிவு 97 % , பெண்கள் 22% கல்வியறிவு. இங்கு 6 வயதிற்குக் கீழ் உள்ள குழந்தைகள் எவரும் இல்லை.

## காலநிலை
## Climate

## வரலாறு
**குல்மார்க்**கின் பழைய பெயர் **கெளரிமார்க்**. இதற்குக் கடவுள் சிவனின் மனைவி என்று பொருள். குல்மார்க் அரசர்களின் கோடைவாசஸ்தலமாக இருந்தது. இங்கு மன்னர்கள் யுசூப் ஷா சாக் மற்றும் ஜகாங்கீர் ஆகியோர் கோடைக்காலங்களில் வந்து தங்கிச் செல்வர். மன்னர் யுசூப் ஷா சாக் *கெளரிமார்க்* என்ற பெயரை *குல்மார்க்* என்று மாற்றினார். குல்மார்க் எனில் **பூக்களின் இடம்** என்று பொருள். ஆங்கிலேயர்களின் கோடைவாசஸ்தலமாக இது விளங்கியது. இங்கு பனிப்பொழிவு அதிக அளவில் இருக்கும். மேலும் இது இந்திய-பாகிஸ்தானிய எல்லைக் கோட்டிற்கு அருகில் அமைந்துள்ளது.

## மேற்கோள்கள்

பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:இந்தியாவில் உள்ள மலை வாழிடங்கள்
[பகுப்பு:பாரமுல்லா மாவட்டம்
பகுப்பு:ஜம்மு காஷ்மீரில் சுற்றுலா
உண்மை நிலை விளக்கம் (நூல்)

**உண்மை நிலை விளக்கம்** எனும் நூல் வேதாத்திரி மகரிஷி எழுதியுள்ள நூலாகும். இதனை தனது 94ஆவது வயதில் வேதாத்திரி எழுதியுள்ளதாக நிறைவுரையில் குறிப்பிட்டுள்ளார். உலக சமுதாய சேவா சங்கத்தின் தலைவர் எஸ்.கே.எம் மயிலானந்தன் பதிப்புரை எழுதியுள்ளார். அழகர் ராமானுஜம் அணிந்துரை எழுதியுள்ளார்.

## உள்ளடக்கம்
* இறைநிலை விளக்கம்
* பிரபஞ்சத் தோற்றம்
* வாழ்க்கையின் நெறி முறைகள்
* போரில்லா நல்லுலகம்
* வாழ்க்கை வளம் காக்கும் சிந்தனைகள் பொருளாதாரச் சமத்துவம்

பகுப்பு:வேதாத்திரி பதிப்பக நூல்கள்
அகோடா

**அகோடா** (*Agoda*) என்பது சொகுசு விடுதிகளை முன்பதிவு செய்யும் வலைத்தளம் ஆகும். இது குறிப்பாக ஆசியப் பிராந்தியத்தில் செயல்படுகிறது. இதன் தலமையகம் சிங்கப்பூரில் அமைந்துள்ளது. மேலும் தனது நடவடிக்கைகளை பாங்காக், கோலாலம்பூர், டோக்யோ, சிட்னி, ஹாங்காங் ஆகிய இடங்களில் கொண்டுள்ளது. மேலும் இதன் கிளை நிறுவனங்கள் ஆசியா, ஆப்பிரிக்கா, மத்திய கிழக்கு நாடுகள், ஐரோப்பா மற்றும் அமெரிக்கா ஆகிய இடங்களில் அமைந்துள்ளது.

## வரலாறு
இந்நிறுவனம் 1990களில் புக்கிட் நகரத்தில் தொடங்கப்பட்டது. இது முதலில் **ப்ளானட் ஹாலிடே** (PlanetHoliday) எனும் பெயரில் ஆரம்பிக்கப்பட்டது.  இணையதள தேடுதல் பொறிகளில் பயணம் தொடர்பான தகவல்கள் மற்றும் சொகுசு விடுதிகளின் தகவல்களைக் கொடுக்கும் நோக்குடன் ஆரம்பிக்கப்பட்டது. பின்னர் 2003 ஆம் ஆண்டு **ப்ரிசிசன் ரிசர்வேசன்ஸ்** (PrecisionReservations) என்ற நிறுவனம் இதனுடன் இணைந்தது. 2005 -ல் இதன் பெயர் **அகோடா** என மாற்றப்பட்டது. இது சிங்கபூரில் பதிவு செய்யப்பட்ட நிறுவனம்.

## இயங்கும்  முறை
*அகோடா* இணையத்தளம் மிகக்குறைந்த விலையில் சொகுசு விடுதி அறைகளை ஏற்பாடு செய்கிறது. இந்த வலைத்தளத்தில் 5,000,000 வாடிக்கையாளர் கருத்துகள் பதிவாகியுள்ளது. வாடிக்கையாளர்களின் கருத்துகள் எந்தவித திருத்தமும் செய்யப்படாது. வாடிக்கையாளர் சேவை 24 மணிநேரமும் வருடம் முழுவதும் இயங்குகின்றன. மொத்தம் 17 மொழிகளின் சேவையைத் தருகிறது. மின்னஞ்சல் மற்றும் தொலைபேசி வழியாகவும் வாடிக்கையாளர்களுக்கு வேண்டியத் தகவல்களைத் தருகிறது.
இதன் கைபேசி வடிவ பயன்பாட்டுப் பொறி (mobile apps) ஆப்பிள் மற்றும் ஆண்டிராய்டு வடிவிலும் கிடைக்கிறது.

## விருது
**டிரவல்மோல் வெப் விருது** (Travelmole Web Awards Asia) எனும் விருதை 2008 மற்றும் 2012 ஆண்டுகளில் பெற்றுள்ளது.

## மேற்கோள்கள்

பகுப்பு:வலைத்தளங்கள்
புக்கெட்

**புக்கெட்**(ஆங்கிலம்: *Phuket*) நகரம் தாய்லாந்தின் தென்கிழக்குத் தீவான புக்கெட் தீவில் அமைந்துள்ளது. இது புக்கிட் மாநிலத்தின் தலைநகராகவும் விளங்குகிறது. 2007 ஆம் ஆண்டின் மக்கட்தொகை கணக்கெடுப்பின் படி இங்கு 75,573 மக்கள் வசிக்கின்றனர்.13 பிப்ரவரி 2004 ஆம் ஆண்டு இதற்கு நகரம் என்ற அந்தஸ்து வழங்கப்பட்டது.

## காலநிலை
இங்கு வருடத்தின் அதிகபட்ச  சராசரி வெப்பநிலை 32&nbsp;°C (90&nbsp;°F) ஆகவும் , குறைந்தபட்ச சராசரி வெப்பநிலை 24&nbsp;°C (75&nbsp;°F) ஆகவும் இருக்கும். வருட மழைப்பொழிவு 2,300 மில்லிமீட்டர்கள் ஆகும்.



## கலாச்சாரம்
பொதுவாக தாய்லாந்தில் புத்தமதத்தினரே அதிகம் . அதேபோல் புக்கிட் நகரத்திலும் அதிக அளவு புத்த மதத்தினரே வாழ்கின்றனர்.நகரம் முழுவதிலும் காணப்படும் புத்தக் கோவில்கள் சுற்றுலாப்பயணிகளைக் கவருகின்றன. இந்து மதத்தினரின் வினாயகர் கோவிலும் பிரம்மா கோவிலும் இங்கு காணப்படுகிறது. இந்நகரம் சர்வதேச உணவுச்சாலைகளுக்குப் பெயர் பெற்றது.
## புகைப்படங்கள்

File:Phuket diwana hotel.jpg
File:Karon view point Phuket.jpg
File:Phuket%2C_April_2012.jpg
File:Phuket04.jpg
File:Phuker05.jpg
File:Patak Road.JPG
File:PhuketPortugees.jpg
File:PhuketAirport02.jpg


## மேற்கோள்

பகுப்பு:தாய்லாந்து நாட்டிலுள்ள ஊர்களும் நகரங்களும்
கிறிஸ்தேரோ போர்

**கிறிஸ்தேரோ போர்** (La Cristiada; 1926–29) என்பது கத்தோலிக்க குருக்களுக்கு எதிராக தொடுக்கப்பட்ட ஆளும் மெக்சிகன் அரசின் நடவடிக்கைகளுக்கு எதிரான புரட்சியாகும். இதன் துவக்க காரணியாக 1917 மெக்சிகன் அரசியலமைப்புசட்டத்தின் அமலாக்கம் கருதப்படுகின்றது. இவ்வரசியலமைப்பு மொக்சிக்கோவில் கத்தோலிக்க திருச்சபை மற்றும் அதன் துணை அமைப்புகளின் செல்வாக்கை பாதிக்க பொருட்டு மெக்சிகோவின் குடியரசு தலைவர் புலுடார்சியோ எலியாஸ் காலிஸ் மூலம் நிறுவப்பட்டது. இப்புரட்சி மேற்கு மெக்ஸிக்கோவிலிருந்து துவங்கியது.

1910இல் நடந்த மெக்சிகன் புரட்சி மெக்சிகோவின் வரலாற்றில் மிகப்பெரிய கிளர்ச்சியாக இருந்தது. இது நிலம் மற்றும் சமூக நீதிக்கான விவசாயிகள் பெரும் தேவையினை அடிப்படையாகக் கொண்டிருந்தது. தனியாரின் சொத்துக்களை அபகரிக்கும் நோக்கோடு இப்புரட்சி நடந்ததால், கத்தோலிக்க திருச்சபை இப்புரட்சிக்கு ஆதரவு அளிக்கவில்லை. இதனால் பெரிதும் பாதிக்கப்பட்ட புரட்சியாளர்கள் திருச்சபைக்கு எதிராக 1917 மெக்சிகன் அரசியலமைப்புசட்டத்தினை இயற்றினர். ஆயிரக்கணக்கானவர்களின் இறப்புக்கு காரணியான கத்தோலிக்கர்களுக்கு எதிரான 10 ஆண்டு துன்புறுத்தல்களை இச்சட்டம் துவங்கி வைத்தது தொடங்கி.

இச்சட்டத்தினை மெக்சிகன் கத்தோலிக்கர்கள் அமைதியான முறையில் எதிர்த்தாலும், சில காலத்திற்கு பிறகு, 1926ல் சிறு பூசல்களில் துவங்கி வன்முறை மற்றும் புரட்சியாக இது 1927 இல் உறுவாகியது. இப்புரட்சியாளர்கள் தங்களை கிறிஸ்தேரோக்கள் (Cristeros) என கிறிஸ்து அரசரின் பெயரால் அழைத்தனர். இப்புரட்சியில் பெண்களின் பங்கு குறிக்கத்தக்கதாகும். கிளர்ச்சியாளர்களுக்கு துப்பாக்கிகள் மற்றும் வெடிபொருட்களை பல பெண்கள் கடத்திவந்து போராளிகளுக்கு அளித்தனர். இப்போரின் போது வதைக்கப்பட்டு இறந்த பல குருக்களுக்கு புனிதர் பட்டமளிப்பு நிகழ்ந்துள்ளது. மெக்சிகோவுக்கான ஐக்கிய அமெரிகாவின் தூதரால் செய்யப்பட்ட உதவிகளும் உடண்படிக்கையும் இப்போரினால் முறிந்தது.

திருத்தந்தை பதினொன்றாம் பயஸின் கவனத்தை ஈர்த்த இப்போரானது அவரை 1925 முதல் 1937 வரை பல சுற்று மடல்களை எழுதத்தூண்டியது. 11 டிசம்பர் 1925இல் திருத்தந்தை கிறிஸ்து அனைத்துலக அரசர் பெருவிழாவினை நிருவினார்.

நவம்பர் 18, 1926 தனது Iniquis Afflictisque (On the Persecution of the Church in Mexico) என்னும் சுற்றுமடலில் மெக்சிக்கோ அரசின் செயல்களை கண்டித்தார். செப்டம்பர் 29, 1932 மீண்டும் Acerba Animi என்னும் மடலின் மூலம் கண்டித்தார். ஆயினும் கத்தோலிக்கர்களை கொடுமைப்படுத்துவது நிற்காததினால் 28 மார்ச் 1937இல் மூன்றாம் முரையாக தனது Firmissimam Constantiam என்னும் சுற்றறிக்கையில் கண்டித்து இவ்வாட்சியினை எதிர்த்து கத்தோலிக்க மரபில் நிலைப்பவருக்கு நிறைவு பலன்களை வழங்கினார்.

இப்போரினை மையமாக வைத்து For Greater Glory என்னும் வரலாற்றுப்படம் ஜூன் 1, 2012இல் வெளியானது.

## மேற்கோள்கள்

பகுப்பு:மெக்சிக்கோ
பகுப்பு:மெக்சிக்கோவின் வரலாறு
பகுப்பு:கிறித்தவமும் வன்முறையும்
பகுப்பு:மெக்சிகோவில் கிறித்தவம்
இவாஞ்சலின் ரேஷ்மா

**இவாஞ்சலின் ரேஷ்மா**  இந்தியா தமிழ்நாடு மாநிலத்தில் கன்னியாகுமரி மாவட்டத்தில், மேற்கு தொடர்ச்சி மலையின் அடிவாரத்தில் உள்ள *கூவைகாடு* என்னும் இடத்தில் வாழுகின்ற காணிக்காரர் எனப்படும்  பழங்குடி இனத்தைச் சேர்ந்த பெண். இவர் அந்தப் பழங்குடி இனத்திலிருந்து  மருத்துவம் படிக்கச் சேர்ந்துள்ள முதல்பெண் என்ற பெருமைக்குரியவர். 
## மேற்கோள்

பகுப்பு:காணிக்காரர்
பகுப்பு:தமிழ்ப் பெண்கள்
அங்கிகா

**அங்கிகா** (ஆங்கிலம்: Angika, இந்தி: अंगिका) மொழி இந்தியாவின் பீகார் , ஜார்கண்ட் , மேற்கு வங்காளம் மற்றும் நேபாளம் ஆகிய இடங்களில் பேசப்பட்டும் இந்தோ ஈரானிய மொழி ஆகும்.இம்மொழி சற்றே வங்காள மொழியை ஒத்து இருக்கும். மகாபாரதத்தில் குறிப்பிட்டுள்ளபடி அங்க தேசம் மக்கள் பேசிய மொழி இதுவாகும்.

## நிலை
இந்திய அரசால் 8 ஆவது அட்டவணையில் அங்கீகரிக்கப்பட்டுள்ள 22 அலுவல் மொழிகளுள் ஒன்றாக இது இல்லை.அதற்கான கோரிக்கை நிலுவையில் உள்ளது.

## எழுத்து
அங்கிகா மொழி தேவநாகரி எழுத்துவடிவில் எழுதப்படும். பழங்காலத்தில் **அங்கா லிபி** மற்றும் **காய்தி** போன்றவை புழக்கத்தில் இருந்தன.

## வேறு பெயர்கள்
இம்மொழி கீழே குறிப்பிடப்பட்டுள்ள வேறு பெயர்களாலும் அழைக்கப்படும்.
* அங்கி
* சுர்ஜாபூரி
*அங்கிகார்
*செக்கா-சிக்கி
*சாய்-ச்செள   
*பாகல்பூரி
*செக்காரி
*கேய்ல்-கேய்லி
*தீதி
## மொழி பேசுவோர்
**கிழக்கு பீகார்**
காதிகார் , புர்னியா , கிசாங்காஜ் , மதேபுரா , சகர்சா , பாகல்பூர் , பங்கா , ஜாமுய் , முங்கர் , லகிசாராய் , பெங்குசாராய் மற்றும் சீக்புரா ஆகிய மாவட்டங்களில் புழக்கத்தில் உள்ளது.
**ஜார்கண்ட்**
சகப்காங்ஜ் , ஹோடா , டியோஹார் , பகுர் , டும்கா மற்றும் ஜம்ட்ரா ஆகிய மாவட்டங்களில் புழக்கத்தில் உள்ளது.

மேலும் , அங்கிகா மொழி பேசும் மக்கள்  அதிக அளவு  ஈரான் , அமெரிக்கா , இங்கிலாந்து மற்றும் கனடா ஆகிய இடங்களுக்குக் குடிபெயர்ந்துவிட்டனர்.

## திரைப்படம்
இம்மொழியின் முதல் திரைப்படம் 27 ஏப்ரல் 2007 ஆம் ஆண்டு பீகாரின் லெஷ்மி திரையரங்கில் வெளியிடப்பட்டது. திரைப்படத்தின் பெயர் **கஹாரியா வாலி போவ்ஜி** http://www.angika.com/angika_archive.1/angika_angika_cinema_kvb_premier_show.htm  ஆகும்.அதன் பின் 2010-ல் **அங் புத்ரா**http://www.angika.com/angika_archive.1/angika_anga_prasang_angika_film_anga_putra_shooting.htm  எனும் திரைப்படம் வெளியானது.மேலும் ** கைசே சாந்தோ பிகுலா பிஸ்கரி கை** எனும் திரைப்படம் வெளியாகப்போகிறது.

## விக்கிப்பீடியாவில் அங்கிகா
விக்கிப்பீடியாவில் அங்கிகா மொழியைச் சேர்க்க வேண்டும் என ஓட்டெடுப்பு நடக்கிறது.
## மேற்கோள்கள்

பகுப்பு:இந்திய மொழிகள்
பகுப்பு:மேற்கு வங்காளத்தின் வரலாறு
பகுப்பு:மொழி வகைகள் மற்றும் பாணிகள்
பகுப்பு:இந்திய-ஆரிய மொழிகள்
பகுப்பு:பீகாரிய மொழிகள்
அடாய் மக்கள்

**அடாய் மக்கள்** (Adai people) அமெரிக்காவின் லூசியானாவின் வடமேற்கிலும்  , டெக்சாசின் வடகிழக்கிலும் வாழ்ந்த தொல்குடியர் ஆவர். **அடாய்** என்னும் சொல்லுக்கு  **மரத்தூரிகை** என்று பொருள்.

இவர்கள் ஐரோப்பியர்களோடு முதன்முதலில்  தொடர்பு கொண்ட வட அமெரிக்க மக்களில் இருப்பர். 1530-ல் **அல்வார் நுன்ஸ் கேபிஸா டி வாகா ** எனும் எழுத்தாளர் இவர்களைப் பற்றி *அடாயாஸ்* என்று எழுதியுள்ளார். பின்னர் இவர்கள் தமது வசிப்பிடத்தை விட்டு விலகிச் சென்றுவிட்டனர். 1820 வாக்கில்  30 பேர் மட்டுமே உயிர் வாழ்ந்தனர். இவர்களின் மொழியான **அடாய்** வழக்காறொழிந்த மொழிகளுள் ஒன்றாக கருதப்படுகிறது.

## மேற்கோள்கள்

பகுப்பு:அமெரிக்க இனக்குழுக்கள்
ஒளிரும் காளான்கள்

**ஒளிரும் காளான்கள்** என்பவை இரவில் ஒளிரும் தன்மையினைக் கொண்டுள்ள காளான்கள் ஆகும். இவ்வகைக் காளான்கள் உலகில் சுமார் 80 வகைகளுக்கும் அதிகமாகக் காணப்படுகின்றன. இந்தக் காளான்களின் வித்துக்கள் ஓரிடத்தில் இருந்து மற்றொரு இடத்திற்கு பரவுவதற்கு உதவும் பூச்சிகளையும் ஏனைய உயிரினங்களையும் கவருவதற்காகவுமே இத்தகைய ஒளி உமிழும் தன்மையைப் பெற்றிருக்கின்றன.  இவ்வகையான காளான்களின் திசுக்களில் உள்ள லுாசிபெரெஸ் என்னும் நொதியானது லுாசி பெரின் என்னும் கரிம மூலக்கூறில் ஆக்ஸிகரணத்தை ஊக்குவிக்கிறது. அப்போது, வேதியியல் மாற்றத்தின் விளைவால் ஏற்படும் அதிகப்படியான ஆற்றல் பச்சை ஒளியாக வெளியேறுகிறது. இதுவே அக்காளான்களின் திசுக்களை ஒளிர வைக்கின்றது.   

## மேற்கோள்கள்

பகுப்பு:காளான்கள்
மகரம் மயங்கா னகரத் தொடர்மொழி

மகரம் என்னும் சொல் 'ம்' என்னும் மெய்யழுத்தைக் குறிக்கும். மொழியின்  இறுதியில் வரும் மகரம் னகர எழுத்தாக மயங்கி வரும். 

எடுத்துக்காட்டு - அறம் செய்யான் *அறன் அழீஇ*, *அறன் வலியுறுத்தல்*, *புறனடை* - என்பன மயங்கி வந்தன.
இப்படி மயங்காமல் வரும் னகரத் தொடர்மொழிகள் ஒன்பது எனத் தொல்காப்பியம் வரையறுத்துக் கூறுகிறது. 
இவற்றிற்கு எடுத்துக்காட்டாக உரையாசிரியர் தரும் சொற்கள் இவை.

அழன் , எகின்  , குயின் , செகின்  பயின் , புழன் , விழன் , கடான்  , வயான்  - இவை இளம்பூரணர் தரும் எடுத்துக்காட்டுகள்.

எகின், செகின், விழன், பயின், குயின், அழன், புழன், கடான், வயான் - ஆகியவை ன்-ம் மயங்காத சொற்களுக்கு நச்சினார்க்கினியார் தரும் எடுத்துக்காட்டுகள். 
## அடிக்குறிப்பு

பகுப்பு:தொல்காப்பியம்
பகுப்பு:தமிழ் இலக்கணம்
2013 பெஷாவர் குண்டுவெடிப்பு

செப்டம்பர் 22, 2013 அன்று பெஷாவரிலுள்ள அனைத்துப் புனிதர் தேவாலயத்திற்கு வெளியே ஓர் இரட்டைத் தற்கொலை குண்டுவெடிப்புத் தாக்குதல் நடத்தப்பட்டது. அதில் 78 பேர் கொல்லப்பட்டனர். மேலும் 130 பேர் காயமடைந்தனர். பாகிஸ்தானின் வரலாற்றிலேயே சிறுபான்மை கிறுத்துவர்கள் மீது நடத்தப்பட்ட கொடூரமான தாக்குதல் இதுவாகும்.

## குண்டுகள்
இரு குண்டுகள் ஏந்திய தற்கொலைப்படை வீரர்கள் ஒரு பாதுகாவலரைக் கொன்று, மற்றொருவரைத் தாக்கி தேவாலயத்திற்குள் நுழைந்தனர். தொடர்ந்து காவலாளி ஒருவரால் நிறுத்தப்படும்போது ஒரு தற்கொலைப்படை வீரர் குண்டினை வெடிக்கச் செய்தார். இரண்டாவது தற்கொலைப்படை வீரர் தேவாலயத்திற்குள் நுழைந்து அங்கு குண்டினை வெடிக்கச் செய்தான். தாக்குதலைப் பார்த்த ஒருவரது தெரிவிப்பின்படி, பக்தர்கள் இலவச உணவுக்காக தேவாலயத்தின் புல்வெளியில் காத்திருந்தபொழுது குண்டு வெடித்தது என்று கூறுகின்றார். தேவாலயத்தின் சுவர்களிலும் சன்னல்களிலும் ஓட்டைகல் இருந்தன. மேலும், குண்டின் தாக்கத்தில் பக்கத்துக் கட்டடங்களும் சேதத்திற்கு உட்பட்டன. தாக்குதல் நடத்தியவர்களின் உடல்கள் கண்டுபிடிக்கப்பட்டு ஆய்வுக்காக அனுப்பப்பட்டன. இந்த தாக்குதல் 6 கிலோ கிராம் வெடிமருந்து கொண்டு நடத்தப்பட்டது.

## மேற்கோள்கள்

பகுப்பு:2013 நிகழ்வுகள்
பகுப்பு:பாக்கிசுத்தானில் தீவிரவாதத் தாக்குதல்கள்
எருமைப் புல்

**எருமைப் புல்**லின் (ஆங்கிலம்:Buffalo grass) தாவரவியல் பெயர் 'பிரக்கையிரியா மியூட்டிகா' (இலத்தீன்:Brachiaria mutica) மற்றொரு பெயர், நீர்ப்புல் என்பதாகும். இப்புல்லினம், பல பருவப்பயிர் ஆகும். இது பள்ளத்தாக்குக்களில் உள்ள சதுப்பு நிலங்களில் இயல்பாகக் காணப்படுகிறது. இது காட்டுவகைப் புல் இனமாகும். ஒரு மீட்டர் வரை வளரும் தன்மை கொண்டது.  இந்தப்புல் இருபாலினத் தன்மையை உடையதாகும். இதன் தாயகம் பண்டைய ஆப்பிரிக்க  கண்டமெனக் கண்டறிந்துள்ளனர். இதன் பேரினமானது, நூற்றுக்கும் மேற்பட்ட சிற்றினங்களைக் கொண்டு, பெரிய புல் பேரினமாக விளங்குகிறது.

## தமிழகப் பயன்பாடு
கொஞ்சகாலமாகத் தீவனப்பயிராக, தமிழ்நாட்டில் பயிர் செய்கின்றனர். கோயம்புத்தூர், கோவில்பட்டி வேளாண்பண்ணை, இறைவைப் புன்செய்களில் பயிர் செய்து பார்த்ததில், எருமைப்புல் சமவெளிகளிலும் செழிப்பாக வளருமென்பது கண்டறியப்பட்டது. ஆண்டுக்கு 8-10 முறை அறுவடைச் செய்யலாம். மொத்தத்தில் ஏக்கர் ஒன்றுக்கு, 80,000 இராத்தல் வரை புல் மகசூல் கிடைக்கிறது. புல்லில் புரதச்சத்தும் மிகுந்து காணப்படுகிறது. மாடுகள், இப்புல்லை விருப்பத்துடன் விரும்பி உண்கின்றன. கெனியா, நேப்பியர் புல்களின் தாவரத்தண்டுகளைக் கழிப்பது போல், இந்நீர்ப்புல்லைக் கழிப்பதில்லை. ஏனெனில், இத்தண்டு குறைவாகவும், மெல்லியதாகவும் இருப்பதே, இதற்குக் காரணமெனக் கண்டறியப்பட்டுள்ளது.இலைகள் மிகுந்து காணப்படுகின்றன. காலையில் எருமைப்புல்லின் மேலிருக்கும் பனித்துளிகள் காய்ந்தபின் அறுத்தால்தான், மாடுகள் தின்கின்றன என்பதை, நினைவில் நிறுத்திக் கொள்ளவேண்டிய குறிப்பாகும்.

## ஊடகங்கள்

File:Sindrome capim-marandu.jpg
File:Brachiaria.jpg
File:Brachiaria3.jpg
File:Brachiaria field in colombia.jpg|கொலம்பியாவில் பயிரிடல்


## மேற்கோள்கள்

பகுப்பு:புற்கள்
வெண்கடல் (சிறுகதைத் தொகுதி)

thumb|200px|வெண்கடல் சிறுகதைத் தொகுதி-நூலட்டை
**வெண்கடல்** ஜெயமோகன் எழுதிய 11 சிறுகதைகள் கொண்ட சிறுகதைத் தொகுதி. வம்சி பதிப்பகம், திருவண்ணாமலை இதை வெளியிட்டுள்ளது. 2013ல் இந் நூல் வெளிவந்தது. 

## இலக்கிய முக்கியத்துவம்
ஜெயமோகனின் அறம் சிறுகதைகளின் வரிசையின் மனநிலையையும் உணர்ச்சிகளையும் ஒட்டி எழுதப்பட்ட கைதிகள் போன்ற சிறுகதைகள் இத்தொகுதியில் உள்ளன. ஜெயமோகனின் இணையதளத்தில் தொடர்ச்சியாக வெளியிடப்பட்ட இக்கதைகள் வாசகர்களின் வரவேற்பைப் பெற்றவை

## சிறுகதைகள்
இத்தொகுதியில் இடம்பெற்றுள்ள 11 சிறுகதைகள்:
#பிழை
#கைதிகள்
#அம்மையப்பம்
#கிடா
#தீபம்
#வெறும்முள்
#குருதி
#நிலம்
#நீரும் நெருப்பும்
#வெண்கடல்
#விருது.

## வெளி இணைப்புகள்
*ஜெயமோகனின் படைப்புகள்
பகுப்பு:தமிழ்ச் சிறுகதைத் தொகுப்புகள்
பகுப்பு:ஜெயமோகனின் நூல்கள்
பகுப்பு:வம்சி பதிப்பக நூல்கள்
வெள்ளையானை (புதினம்)

**வெள்ளையானை** ஜெயமோகன் எழுதிய நாவல். எழுத்து பிரசுரம், மதுரை இதை வெளியிட்டிருக்கிறது. தென்னிந்தியாவில் 1877ல் வந்த மாபெரும் பஞ்சத்தின் பின்னணியில் இந்தியாவின் முதல் தொழிற்சங்கப் போராட்டம் என்று சொல்லப்படும் ஒரு கிளர்ச்சியைப்பற்றி எழுதப்பட்ட நாவல் இது. சென்னை ஐஸ்ஹவுசில் இந்தப் போராட்டம் நடந்தது. வெள்ளையானை என்பது பனியைக் குறிப்பிடுகிறது.

## கதைச் சுருக்கம்
**எய்டன் பைர்ன்** என்ற அயர்லாந்து காவல்துறை அதிகாரியின் பார்வையில் சொல்லப்படும் கதை இது. ஐஸ்ஹவுஸ் தொழிலாளர் ஒருவர் தாக்கப்படுவதைக் கண்டு அதை விசாரிக்கச் செல்கிறான் எய்டன். அங்கே அந்தத் தொழிலாளர்கள் கடுமையாகச் சுரண்டப்படுவதைக் காண்கிறான். காணாமல்போன அந்த தொழிலாளர்களைத் தேடிச் செல்பவன் கறுப்பர் சேரி எனப்படும் தலித் குடியிருப்புகளைக் காண்கிறான். அந்த மக்கள் அனைவரும் பெரும் பஞ்சத்தின் விளைவான அகதிகள் என்பதை அறிகிறான். அந்தப் பஞ்சத்தை நேரில் சென்று பார்த்து அதிர்ச்சி அடைகிறான்

பஞ்சத்தை வெள்ளை அரசு செயற்கையாக உருவாக்கியது என்பதை அறிகிறான் எய்டன். அந்தப் பஞ்சத்தை அரசு நினைத்தால் தவிர்க்கமுடியும் என நினைத்து அதற்கு முயல்கிறான். அரசு அவனை தன் ஊழலுக்குப் பயன்படுத்திக்கொள்கிறது. எய்டன் ஐஸ்ஹவுஸில் ஒரு போராட்டத்தை உருவாக்குகிறான். அது ஒடுக்கப்படுகிறது

## முக்கியத்துவம்
இந்நாவல் இந்தியாவின் தலித் மக்களின் எண்ணிக்கையில் நேர்பாதி செத்து அழிந்த பஞ்சத்தின் சித்திரத்தை அளிக்கிறது. ஒருபக்கம் வெள்ளையரும் மறுபக்கம் சாதிவெறியர்களும் அதற்கு பொறுப்பு என்று காட்டுகிறது. இந்தியாவின் முதல் தலித் எழுச்சியின் சித்திரமும் இந்த நாவலில் உள்ளது.
## மேற்கோள்கள்

## வெளி இணைப்புகள்
*The great famine of Madras and the men who made it
*ஜெயமோகனின் படைப்புகள்
*வெள்ளையானை விவாதங்கள்
பகுப்பு:ஜெயமோகனின் புதினங்கள்
பகுப்பு:தமிழ்ப் புதினங்கள்
சனநாயகக் கட்சி (இலங்கை)

**சனநாயகக் கட்சி** (*Democratic Party*, **ஜனநாயகக் கட்சி**) இலங்கையின் ஓர் அரசியல் கட்சியாகும். இது முன்னாள் இராணுவத் தளபதி சரத் பொன்சேகாவினால் ஆரம்பிக்கப்பட்டது. இக்கட்சி 2013 மார்ச் மாதத்தில் இலங்கைத் தேர்தல் ஆணையத்தில் அரசியல் கட்சியாகப் பதிவு செய்யப்பட்டது.

## மாகாண சபைத் தேர்தல், 2013

சனநாயகக் கட்சி முதற் தடவையாக 2013 செப்டம்பர் 21 இல் நடைபெற்ற வடக்கு, வடமேற்கு, மற்றும் மத்திய மாகாணசபைத் தேர்தல்களில் தனித்துப் போட்டியிட்டது. இவற்றில் வடமேற்கு மாகாணத்தில் 46,114 வாக்குகளைப் பெற்று 3 இடங்களையும், மத்திய மாகாணத்தில் 45,239 வாக்குகளைப் பெற்று 2 இடங்களையும் கைப்பற்றியது. வடக்கு மாகாணசபைத் தேர்தலில் 170 வாக்குகளை மட்டுமே பெற்றது. எந்த இடங்களையும் கைப்பற்றவில்லை.

## மாகாணசபைத் தேர்தல், 2014

2014 இல் இடம்பெற்ற மாகாணசபைத் தேர்தல்களில் இக்கட்சி போட்டியிட்டு 12 இடங்களைக் கைப்பற்றியது. தெற்கு மாகாணசபையில் 109,032 வாக்குகளைப் பெற்று 3 இடங்களையும், மேற்கு மாகாணசபையில் 203,767 வாக்குகளைப் பெற்று 9 இடங்களையும் கைப்பற்றியது. ஊவா மாகாணசபைத் தேர்தலில் 6.076 வாக்குகளைப் பெற்று எந்த இடங்களையும் கைப்பற்றவில்லை.

## மேற்கோள்கள்

பகுப்பு:இலங்கை அரசியல் கட்சிகள்
உலோக எக்சு கதிர் குழாய்

பொதுவாக எக்சு-கதிர்க் குழாய்கள் சிறப்பு கண்ணாடியால் உருவாக்கப்படுகின்றன. அதிக வெப்பத்தினைத் தாங்கும் கண்ணாடிக் குழாய் அல்லாமல், உலோகத்தாலான குழாயின் இருபக்கத்திலும் உறுதியான கண்ணாடி பாகங்களைக் கொண்ட **உலோக எக்சு-கதிர்க் குழாய்கள்**  (*Metal X Ray tubes*) வடிவமைக்கப்பட்டுள்ளன. இவற்றில் எலக்ட்ரான் துப்பாக்கி மற்றும் நேர்முனைத் தட்டு உள்ள இடத்தினைச் சூழ்ந்து இருக்கிறது உலோக உருளை. மற்ற பகுதிகள் கண்ணாடியால் ஆனது.

எக்சு-கதிர்கள் பெரிலியம் சாளரம் வழியாக வெளிப்படுகிறது. அலுமினிய வடிகட்டியும் உள்ளது. இது உள்ளார்ந்த வடிகட்டிப் பண்பினை அதிகரிக்க உதவுகிறது. கண்ணாடிக் குழாயுடன் ஒப்பிடும் போது உலோகக் குழாய் அதிக இழை உமிழ்ச்சியினைக் கொடுக்கிறது. அதாவது அதிக குழாய் மின்னோட்டம் பெறமுடிகிறது.

இப்படிப்பட்ட குழாய்கள் குறைந்த கே.வி ல் அதிக குழாய் மின்னோட்டத்தினைப் பெற உதவும். குறைந்த கதிர்வீச்சுக்கால அளவினையும் பயன்படுத்த முடியும்.

## மேற்கோள்
x rayequipment for student radiographers-D.N &M.O Chesney

## வெளி இணைப்புகள்
*http://www.varian.com/media/xray/products/pdf/Metal_Center_BrochureSP.pdf 

பகுப்பு:கதிரியக்கம்
ஆமணக்குக் குடும்பம்

**ஆமணக்கு குடும்பத்தில்** (இலத்தீன்:Euphorbiaceae) 300 பேரினங்களும், 7,500-க்கும் மேற்பட்ட சிற்றினங்களும் உள்ளன. ஆன்டனி  என்ற பிரான்சு நாட்டு தாவரவியல் அறிஞர் விவரித்துள்ளார். உலக அளவில் இத்தாவரங்கள் பரவி இருந்தாலும், ஆப்பிரிக்காவிலும், தென் அமெரிக்காவிலும் அதிக அளவில் காணப்படுகின்றன. இக்குடும்பத் தாவரங்களுள் 70 பேரினங்களும், 450-க்கும் மேற்பட்ட சிற்றினங்களும், இந்தியாவில் உள்ளன.

## குறிப்புகள்
      

## மேற்கோள்கள்

## இக்கட்டுரைகளையும் பார்க்கவும்
*ஆமணக்கு

## வெளியிணைப்புகள்

*இக்குடும்பத்தில் இருக்கும் பேரினங்களின் பட்டியல்
*The plant list site
*the royal botanic gardens 

பகுப்பு:நீலகிரி உயிர்க்கோளக் காப்பகக் குடும்பங்கள்
பகுப்பு:தகவற்பெட்டி தேவைப்படும் தாவரவியல் கட்டுரைகள்
உசாகி சூறாவளி

**உசாகி சூறாவளி** (*Typhoon Usagi*) என்பது 2013ம் ஆண்டு வடமேற்கு பசிபிக் பெருங்கடலில் பத்தொன்பதாம் வெப்ப மண்டல நிலையில் உருவான, உலகம் முழுவதுக்குமே அதிக பயத்தை உருவாக்கிய மிகக் கடுமையான வெப்ப மண்டலச் சூறாவளி ஆகும். செப்டம்பர் 16 இல் பிலிப்பீன்சு அருகில் உருவாகி செப்டம்பர் 19 இல் அதிக வலுப்பெற்று செப்டம்பர் 21ல் பலவீனமடைந்து சீனாவின் குவாங்டாங் அருகில் கரையைக் கடந்தது.

## வளிமண்டலவியல் வரலாறு
பிலிப்பீன்சின் கிழக்கு பகுதியான லுசானில் செப்டம்பர் 15 இல், வெப்ப சலனம் அல்லது குறைந்த அழுத்த பகுதி உருவானது. இதை ஜப்பான் வானிலை ஆய்வு மையம் (JMA) ஒரு வெப்பமண்டலம் உருவாகியுள்ளதென உறுதிசெய்தது. இதனை செப்டம்பர் 16 இல் கூட்டு சூறாவளி எச்சரிக்கை மையமும் (JTWC) உறுதி செய்தது. இதற்கு முதலில் பிலிப்பீன்சின் உள்ளூர் பெயரான Odette என்று பெயர் ஒதுக்கப்பட்டது. அதே நாளில் இது வெப்பமண்டல சூறாவளியாகத் தரமுயர்த்தப்பட்டு, "உசாகி" (*Usagi*) என்று பெயர் மாற்றப்பட்டது. இச்சூறாவளி 10 நிமிடத்திற்கு 205 கி.மீ. வேகத்தில் (125 மைல்) வீசியது. அதன்பின் செப்டம்பர் 20 ம் தேதி, உசாகி 75 கி.மீ. (47 மைல்) வேகத்தில் வீசியது.

## பாதிப்பு
பிலிப்பைன்ஸ் வடகிழக்கு அரோரா மாகாணத்தில் பயணிகள் படகு கவிழ்ந்து மூழ்கியதால் 20 வயதான பெண், 50 வயது மனிதன் உட்படப் பலர் காணாமல் போனார்கள். கேத்தே பசிபிக் ஏர்வேஸ் ஹொங்கொங் பன்னாட்டு வானூர்தி நிலையம் 360 விமானங்கள் 6 மணி நேரம் 21 செப்டம்பர் அன்று ரத்து செய்யப்பட்டதாக அறிவித்தது. தைவானில், 3000 க்கும் மேற்பட்ட மக்கள் வெள்ளம்-புரண்ட பகுதிகளில் பாதிக்கப்பட்டனர். மற்றும் சீனாவில் 25 பேர் இறந்ததாக சீனா அறிவித்தது.

## மேற்கோள்

## வெளி இணைப்புகள்
*உசாகி புயல் தாக்கி சீனாவில் 25 பேர் சாவு, தி இந்து
*தெற்கு சீனாவில் உசாகி சூறாவளி தாக்கியதில் 20 பேர் பலி ,370 விமானங்கள் ரத்து 

பகுப்பு:வெப்ப மண்டலச் சூறாவளிகள்
கொலவை ஏரி

**கொலவை ஏரி** (*Kolavai Lake*) செங்கல்பட்டு மாவட்டத்தில், செங்கல்பட்டு நகரில் அமைந்துள்ளது. இது இம்மாவட்டத்தின் இரண்டாவது மிகப்பெரிய ஏரியாகும்.  மதுராந்தகம் ஏரி முதலிடத்தில் இருக்கிறது. இந்த ஏரியானது செங்கல்பட்டு இரயில் நிலையத்தின் அருகிலேயே உள்ளது.

## அமைவிடம்

இந்த ஏரியானது சென்னையில் இருந்து சுமார் 60 கி.மீ. தொலைவில் அமைந்திருக்கிறது. சென்னையிலிருந்து தென் தமிழகத்திற்கு செல்லும் அனைவரும் கண்டுகளிக்கும் வகையில் சாலையில் அருகிலேயே அமைந்துள்ளது. சென்னையிலிருந்து 1 மணி நேரத்தில் பேருந்தில் செல்லலாம்.

## போக்குவரத்து
இதன் அருகில் பரனூர் மற்றும் செங்கல்பட்டு தொடர் வண்டி நிலையங்கள் அமைந்துள்ளன. இதன் வழியாக தென்தமிழகத்திற்கு செல்லும் தொடருந்துகள் அனைத்தும் இயக்கப்படுகின்றன.

## நிலை
எப்போதும் நீர் நிறைந்து காணப்படும் இவ்வேரி தற்போது தண்ணீர் குறைந்து காணப்படுகிறது. இதற்குக் காரணம் ஏரியை ஆக்கிரமித்து கட்டிடங்களை கட்டி வருவதாலும், பலர் இதன் அருகில் தொழிற்சாலைகளைக் கட்டுவதாலும் ஆகும்.

## பயன்பாடு
சென்னையில் கோடைக் காலத்தில் ஏற்படும் தண்ணீர் பற்றாக்குறையை சமாளிக்கவும், தொழிற்சாலைகளின் தேவையை பூர்த்தி செய்யவும் இந்த ஏரியிலிருந்து தண்ணீர் எடுக்கப்படுகிறது.

## சுற்றுலாத்தலம்
ஒரு சுற்றுலாத் தலமாக இந்த ஏரி விளங்குகிறது.

## மேற்கோள்கள்

## வெளியிணைப்புகள்
*Governmentality: Panacea from Chaos, Why the Fisher Folk of Kolavai Lake Want the Government to Regulate Them

பகுப்பு:செங்கல்பட்டு மாவட்ட ஏரிகள்
எல். கைலாசம்

வரலாற்றுப் புதின எழுத்தாளர் **டாக்டர் எல். கைலாசம்**, சென்னை மைலாப்பூரைச் சேர்ந்தவர். இவர் பதினைந்துக்கும் மேற்பட்ட வரலாற்றுப் புதினங்கள் உட்பட முப்பதுக்கும் மேற்பட்ட புத்தகங்களையும், குற்றவியல் துறை  மற்றும் தணிக்கை துறை சம்பந்தமான பல ஆராய்ச்சிக் கட்டுரைகளையும் எழுதியுள்ளார். 

இவர் எழுதிய *மலர்ச்சோலை மங்கை* என்ற நாவல், கல்கியின் பொன்னியின் செல்வன் முன்பாக நடைபெரும் கதைக்களத்தை கொண்டது. மற்றொரு புத்தகமான *கயல்* எனும் நாவலை, பாண்டியர்களின் வரலாற்றை தழுவி அமைத்துள்ளார். *மணிமகுடம்* என்ற நாவலில் சேரநாட்டு மாமன்னர் குலசேகர ஆழ்வாரின் வாழ்க்கை சித்திரத்தை தெளிந்த நடையில் சொல்லியுள்ளார். இந்திய விடுதலை போராட்ட வீரர்களின் வாழ்க்கையை தொகுத்து *சுதந்திர சுடர்கள்* என்ற புத்தகத்தையும் எழுதியுள்ளார். குற்ற புலானாய்வு சரித்திர புதினமான விலாசினி வாசகர்களின் ஆதரவை பெற்றது. சோழநாட்டு சரித்திரத்தை ஆதாரமாகக் கொண்ட ராஜாளி என்ற மிகப் பெரிய சரித்திர புதினம் வாசகர்களின் ஆதரவைப் பெற்றது. சிந்து நதி நாகரிகத்தையும், பாண்டிய நாட்டையும் இணைத்து எழுதிய சிந்து இளவரசி எனும் புதினத்திற்கு கல்வி அமைச்சரால் பாராட்டு பெற்று பரிசினையும் பெற்றது. சமீபத்தில் எழுதிய பொன்னி எனும் பெருங் காவியம் கல்லணை கட்டப்பெற்ற வரலாற்றை சொல்வது. வாசகர்களின் ஆதரவை பெற்ற பொன்னி, மீண்டும் மீண்டும் வாசிக்கப்படுகிறது. இந்த புத்தகங்கள்  வானதி பதிப்பகத்தாரால் வெளியிடப்பட்டுள்ளது. சோழநாட்டு / பாண்டிய நாடு சரித்திரத்தையும், கீழடி ஆராய்ச்சிகளையும் ஆதாரமாகக் கொண்டு இயக்கி  என்ற மிகப் பெரிய சரித்திர புதினம் பேலஸ் பதிப்பகத்தாரால் வெளியிடப்பட்டது, இப்பொழுது இவர் எழுதியுள்ள மலையமாதேவி எனும் சரித்திரப்புதினம் எதிர்பாராத திருப்பங்களையும், சிலிர்ப்பூட்டும் வர்ணணைகளையும் கொண்ட து வானதி நிறுவனத்தாரால் வெளியிடப்பட்டுள்ளது. 

இவர்  பாண்டிய நாட்டு சரித்திரத்தையும்  மீனவர்களின் வாழ்வியலையும் ஆதாரமாகக் கொண்டு முத்துச் சிப்பி என்ற புதினத்தை எழுதியிருக்கிறார். விலாசினி மற்றும் சுதந்திர தேவி வேலு நாச்சியர் ஆகிய அவரின் புதினங்கள் வரலாற்றுப் புதினங்கள் கேரள சரித்திரத்தை பின்புலமாகக் கொண்டு அவர் எழுதிய REVENGE எனும் ஆங்கிலப் புதினம் புகழ்பெற்றது. 

குற்றவியல் புதினங்களான கொன்னது நீதானா? அன்பே அகல்யா போன்ற புதினங்கள் படிப்பரை ஈர்க்கும் வண்ணம் எழுதப்ப ட்டுள்ளது.  *Exploring Misstatements,  Cluster Analysis of Financial Statement* போன்ற  புகழ் பெற்ற ஆராய்ச்சிக் கட்டுரைகளையும் எழுதியுள்ளார். Detecting Audit Risks எனும் புத்தகம் தணிக்கையாளர்களுக்கு பெரும் துணையாக உள்ளது.  

தற்பொழுது இவர் எழுதிக்கொண்டிருக்கும் இரத்த த் துளி எனும் சரித்திர புலனாய்வு புதினம் படிப்பவர்களை மலைக்க வைக்கும். இது செண்பகா பதிப்பகத்தாரால் வெளியிடப் படவுள்ளது.

பகுப்பு:1958 பிறப்புகள்
பகுப்பு:சென்னை எழுத்தாளர்கள்
புலத்தேர்வி

**புலத்தேர்வி** (Collimator) என்பது எக்சு-கதிர் குழாயில், புறக்கூண்டில் பொருத்தப்பட்டுள்ள ஓர் அமைப்பாகும். பெட்டிபோன்ற இவ் அமைப்பில் 45°யில் சாய்வான ஒரு மெல்லிய எக்சு கதிர்களை அதிகம் ஏற்காத மிகவும் நேர்த்தியான ஒரு கண்ணாடி உள்ளது. பக்கவாட்டில் ஒரு நல்ல ஒளியினைக் கொடுக்கும் மின் விளக்கும் உள்ளது. எக்சு-கதிர்களைத் தடுத்து நிறுத்தப் போதுமான கனமுடைய இரு இணை காரீயத் தகடுகள், கண்ணாடிக்குக் கீழ் உள்ளன. X அச்சில் ஓரிணையும் Y அச்சில் ஓரிணையும் தனித்தனியாக இயக்கி ஒளிப்புலத்தினை தேர்வு செய்ய முடியும். கவனமாக ஒளிப்புலமும் எக்சு கதிர் புலமும் ஒன்றாக இணைந்து இருக்குமாறு அமைக்கப்பட்டுள்ளன. இந்தப் பெட்டிபோன்ற அமைப்பிற்கு மேல் பகுதியில் அலுமினிய வடிகட்டியினைச் சொருக, சாளரத்திற்குக் கீழ்  பாந்து (Slot) போன்ற அமைப்புள்ளது.

தேவையானப் புல அளவுடன் கதிர் பாய்ச்சப்பட வேண்டும். தேவைக்கதிகமான புல அளவு நோயாளிக்கு தேவையற்ற கதிர் வீச்சினைக் கொடுப்பதுடன் சிதறிய கதிர்களால் படத்தின் தெளிவும் குறைக்கப்படுகிறது.

## ஆதாரம்
*Massey and Meridith -Fundamentals of radiological physics

பகுப்பு:ஊடுகதிரியல்
வேத வியாச பட்டர்

வைணவ ஆச்சாரியர்களில் முதன்மையான ஸ்ரீராமானுசரின் மாணாக்கருள் கூரத்தாழ்வரின் இளைய மகனே வேதவியாச பட்டர் எனப்படும் வியாசபட்டர் ஆவார்.

## பெயர் காரணம்

சுபகிருத் என்ற தமிழ் ஆண்டில் வைகாசி மாதம் அனுஷ நட்சத்திரம் கூடிய நாளில், இராமானுசரின் முதன்மை சீடரான கூரத்தாழ்வாரின் இளையமகனாக பிறந்தார். இவர் புகழ்மிக்க பராசர பட்டரின் இளையவர் ஆவார். இரட்டைப்பிறவிகளான இவர்களின் பிறப்பின் வரலாறு வெகு சுவையானது. ஸ்ரீரங்கத்தில் தன் வழக்கப்படி  பிட்சைக்காக செல்லவேண்டிய கூரத்தாழ்வான் கொடு மழையால்  வெளியில் போகமுடியாமல் இருந்தார்.  அவரும் அவருடைய மனைவியார் ஆண்டாளும் அன்று பட்டினி.  ஆனால் அவர்கள் பக்தியுடன் போற்றி வந்த அரங்கநாதப் பெருமாள் (ஸ்ரீரங்கம் கோயிலின் மூலத்தெய்வம்) அவர்கள் பட்டினி கிடப்பதைப் பொறுக்காமல் அசரீரியாக  கோயிலின் பட்டர் உத்தமநம்பி என்பவர் மூலம் அவர்களுக்கு உணவு அனுப்பி வைத்தார். அதில் மூன்றில் ஒரு பங்கை தான் உண்டு மீதி இரண்டு பங்கை தன் மனைவியான ஆண்டாளை உண்ணச் செய்தார் ஆழ்வார். காலக்கிரமத்தில் ஆண்டாள் இரு மகவை ஈன்றெடுத்தாள். இராமானுசர் தன் குருவான ஆளவந்தாருக்கு செய்துக்கொடுத்த இரண்டாம் வாக்கின்படி விஷ்ணுப்புராணம் பாடிய பராசர முனிவரின் பெயரும், பாகவதம் பாடிய வேதவியாசரின் பெயரும் விளங்குவண்ணம் கூரத்தாழ்வரின் மக்களுக்குள் முதலாமவருக்கு "பராசர பட்டர்" என்றும், இளையவருக்கு "வியாசப்பட்டர்" என்றும் பெயரிட்டார்.

## பிற பெயர்கள்

* ஸ்ரீ ராமப்பிள்ளை
* ஸ்ரீ ராமசூரி

## கல்வியும் தேர்ச்சியும்

வடமறையான எல்லா சாஸ்திரங்களையும், தென்மறையான திவ்யபிரபந்தத்தையும் தந்தையிடமிருந்தும் மற்றும் தன்னுடைய குருவான எம்பார் இடமிருந்தும் கசடறக் கற்றார். எம்பார் என்பவர் இராமானுசராலேயே துறவறம் கொடுக்கப் பெற்று, 'மந்நாதர்' என்று வடமொழியிலும் அதற்குரிய தமிழ்ச்சொல்லான 'எம்பெருமானார்' என்று தமிழிலும் பெயர் சூட்டப்பட்டவர். அத்தமிழ்ப் பெயரின் சுருக்கம் தான் 'எம்பார். ஜகந்நாத தலத்திலுள்ள புகழ்பெற்ற வைணவ மடம் இன்றும் அவர் பெயரைத் தாங்கி நிற்கின்றது.

## முதிர்ச்சி

தன் உடன்பிறப்பான பராசர பட்டர் மறைவுக்குப்பின் வேதவியாச பட்டர் தன் தமையனின் பணிகளைத் தொடர்ந்தார். ஸ்ரீபாஷ்யத்திற்கு உரை எழுதிய சுதர்சன சூரி என்றும் சுரதபிரகாசிக பட்டர் என்றும் அழைக்கப்படும் வைணவப் பெரியவர் வேதவியாச பட்டரின் மகனாவார்.

## தனியன்

பின்வரும் வடமொழி தனியன் இவரின் புகழை பகற்கிறது

:பௌத்ரம் ஸ்ரீராமமிச்ரஸ்ய ஸ்ரீவத்ஸாங்கஸ்ய நந்தநம்
:ராமஸூரிம் பஜே பட்டபராஸாரவராநுஜம்

பகுப்பு:வைணவ அடியார்கள்
எல்பின்சுடோன்

**எல்பின்சுடோன்**(ஆங்கிலம்:Elphinstone, Mount stuart) (6 அக்டோபர் 1779 - 20 நவம்பர் 1859) எடின்பரோவில் கல்வி பயின்றார். 1795 இல் வங்காளச் சிவில் அதிகார வர்க்கத்தில் வேலையை எற்றுப் பிறகு, 1804 இல் நாகபுரியிலும், 1811 இல் பூனாவிலும் சுதானிகராகா நியமிக்கப் பட்டார். 1817 இல் பேசுவா ஆங்கிலேயரோடு போர் தொடங்கியபோது, கர்க்கீ(Kirkee) என்னும் இடத்தில், இவர் தலைமை ஏற்று, அப்போரை நடத்தி, வெற்றி பெற்றார். ஆங்கிலேயர் பேசுவாவை பதவியில் இருந்து விலக்கி, 'பேசுவா' ஆட்சி புரிந்த பகுதிகளைக் கைப்பற்றினர். பின்னர், எல்பின்சுடோன் ஆணையராக இருந்து, அப்பகுதிகளைச் செம்மையாக ஆண்டார்.

1819 முதல் 1827 வரை மும்பையின் துணைநிலை ஆளுநர்(lieutenant governer) பதவியில் திறம்பட செயலாற்றினார். அக்காலத்தில் இவர், எல்பின்சுடன் சட்டத்தை (Elphinstone code) வகுத்தார். இவர் இந்தியாவில் அரசாங்கக் கல்வி வளர்ச்சியை நன்கு திட்டமிட்டு வளர்த்தார். இந்தியர் இவரைப் பாராட்டி, இவர் பெயரால்உ ஒரு கல்லூரியை நிறுவினர். ஐரோப்பியர் இவரது உருவச்சிலையை மும்பையில் அமைத்தனர். 1829 இல் இவர் இங்கிலாந்து திரும்பினர். இம்முறை, இவர் பொதுஆளுநர் (Governer general) பதவியை மறுத்தார். *[[காபுல்]] இராச்சிய வரலாறு*, *இந்திய வரலாறு*, *கிழக்கில் [[பிரித்தானியா|பிரித்தானிய]] செல்வாக்கு எழு*ச்சி என்பன இவர் எழுதிய நூல்கள் ஆகும். இவர் எழுதிய இந்திய வரலாறு சிறந்த ஆவாண நூல்களாகக் கருதப்படுகிறது.

இவர் பெயரால் ஆசுத்திரேலியா நாட்டில் ஒரு நகரம் உருவாக்கப்பட்டது. இலண்டனில் புனிதர் பவுல் தேவாலயத்தில்( St Paul's Cathedral) ஒரு சிலை இவருக்கு வைத்துள்ளனர்.

## ஊடகங்கள்

File:LocationScotland.png|பிறந்த நாடு, இசுக்கொட்லாந்து
File:West Dunbartonshire UK location map.svg|பிறந்தஊர்: டம்பார்டன்(Dumbarton)
File:Peshwa Baji Rao I riding horse.jpg|Peshwa Baji Rao
File:Kirkee War Cemetery, Pune.jpg|கர்க்கீ(Kirkee);1666 அடையாளம் காணப்பட்டவர்களின் இடுகாடு
File:Malabarpoint governmenthouse bombay.jpg|முதல் அரசு குடியிருப்பு,~1860
File:Elphinstone_Road.jpg|தொடருந்து நிறுத்தம்
File:ElphinstoneHotel.JPG|எல்பின்சுடோன் உணவகம், ஆசுத்திரேலியா


## மேற்கோள்கள்

## புற இணைப்புகள்
*என்ற இணைய நூலகத்தில் இவரது நூல்களை, இலவசமாகப் பதிவிறக்கம் செய்து கொள்ளலாம்.
*The harsh lesson of Afghanistan: little has changed in 200 years, Ben Macintyre, November 13, 2008, The Times of London, Times Online, timesonline.co.uk

பகுப்பு:இந்திய வரலாற்றாளர்கள்
பகுப்பு:கல்வியியலாளர்கள்
பகுப்பு:1779 பிறப்புகள்
பகுப்பு:1859 இறப்புகள்
குத்துக்கோட்டுச் சோதனை

கணிதத்தில் **குத்துக்கோட்டுச் சோதனை,** (*vertical line test*) தரப்பட்ட ஒரு வளைவரையானது கார்ட்டீசியன் தளத்தின் *x* , *y* அச்சுக்களை முறையே தனது ஆட்களம் மற்றும் இணையாட்களமாகக் கொண்டதொரு சார்பின் வரைபடமா என்பதைத் தீர்மானிக்கப் பயன்படுத்தப்படுகிறது.

ஒரு சார்பின் ஒவ்வொரு உள்ளீட்டிற்கும் ஒரேயொரு வெளியீடுதான் இருக்கமுடியும் என்பதால் சார்பினைக் கார்ட்டீசியன் தளத்தில் குறிக்கும்போது அச்சார்பின் ஒவ்வொரு *x* மதிப்பிற்கும் ஒரேயொரு *y* மதிப்பு மட்டுமே இருக்க முடியும். இதனை அடிப்படையாகக் கொண்டு குத்துக்கோட்டுச் சோதனை உருவாக்கப்பட்டுள்ளது.

வரைபடம் மூலமாக குத்துக்கோட்டுச் சோதனையைச் செய்வதற்கு ஒரு நேர்செங்குத்தான அளவுகோலை *x* இன் மேல் அதன் ஒரு ஓரத்திலிருந்து மற்றொரு ஓரத்திற்கு நகர்த்த வேண்டும். நகர்த்தும் போது அளவுகோல் எந்நிலையிலும் *y* அச்சுக்கு இணையாக இருக்குமாறு பார்த்துக் கொள்ளவேண்டும். இவ்வாறு அளவுகோலை நகர்த்தும்பொழுது ஏதேனுமொரு *x* மதிப்பிற்கு வளைவரையானது அளவுகோலை ஒரேயொரு முறை மட்டுமே சந்தித்தால் அவ் வளைவரை ஒரு சார்பின் வரைபடமாக இருக்கும். மாறாக ஏதேனுமொரு *x* மதிப்பிற்கு வளைவரையானது அளவுகோலை ஒன்றுக்கு மேற்பட்ட தடவைகள் சந்திக்குமேயானால் அவ் வளைவரை ஒரு சார்பின் வரைபடமாக இருக்க முடியாது.

## எடுத்துக்காட்டுகள்

**y* அச்சுக்கு இணையாகவுள்ள கோட்டைத் தவிர மற்ற கோடுகள் ஒவ்வொன்றும் ஒரு சார்பின் வரைபடமாகும். 

*  y^2 = 4ax  என்ற சமன்பாட்டின் வளைவரையான பரவளையம், ஒவ்வொரு *x > 0* க்கும் அளவுகோலை *x* அச்சுக்குச் சமச்சீரான இரு புள்ளிகளில் சந்திக்கும். எனவே இப்பரவளையம் ஒரு சார்பின் வரைபடமாகாது.

## மேற்கோள்கள்

பகுப்பு:சார்புகளும் கோப்புகளும்
இமயமலையின் சிகரங்கள் மற்றும் கணவாய்கள் பட்டியல்

**[[இமயமலை]]யின் சிகரங்கள்** (Himalayan peaks) மற்றும் கணவாய்களின் பட்டியல்.இமயமலையில் 14 சிகரங்கள் 8000 மீட்டருக்கும் உயரமானவை.

## முதல் 14 உயரமான சிகரங்கள்

* நந்தா தேவி  7,816 மீட்டர்
* திரிசூலி  7,074 மீட்டர்
* பஞ்சசூலி 6904 மீட்டர்

## கணவாய்கள்

## மேற்கோள்கள்


பகுப்பு:இமயமலைத் தொடர்
பகுப்பு:இந்தியப் புவியியல்
ச. பெனடித்து

**ச. பெனடித்து**  எனும் ஆசிநாதன் ஈழத்து ஓவியர். பென் என்ற புனைபெயரில் வரைந்தவர். முழுநேர ஓவியராக வாழ்ந்து வந்த இவர் வணிகமுறை ஓவியம் வரைவதில் பெரிதும் ஈடுபாடு கொண்டிருந்தவர். ஓவியர் மாற்கு வின் ஆசிரியர். இவர் வணிகமுறை ஓவியர்களாக இருந்த பலருக்கு ஓவியஆசிரியராக இருந்திருக்கிறார்.  மனிதஉருவரைகளையே பெரும்பாலும் வரைந்த இவர் ரேகைச் சித்திரங்களை வரைவதிலும் வல்லவர். **கற்காலக் கலையுஞ் சுவையும்** என்ற இவரால் எழுதப்பெற்ற நூல் 1959 இல் ஈழக்கலைமன்ற வெளியீடாக வெளிவந்தது.

## வாழ்க்கைக் குறிப்பு
இவரது வாழ்க்கைக் குறிப்புகள் பற்றி எதுவும் அறியமுடியாததாகவே உள்ளது. ஓவியக்கலைக்கு யாழ்ப்பாணத்தவர் ஆதரவு தராதவர்கள் என்றும், ஓவியம் வரைதலை முழுநேரத் தொழிலாகக் கொண்டு யாழ்ப்பாணத்தில் வாழ முடியாதென்றும் மனம் நொந்தவர். தென்இந்தியாவுக்கு இடம்பெயர்ந்து அங்கேயே காலமானார்.

## ஓவியங்கள்
இவர் பெருந்தொகையான ஓவியங்களை வரைந்துள்ளார். அவைகள் பேணிப்பாதுகாக்கப்படாத காரணத்தால் அழிந்து போயின.

## இவரது நூல்கள்
* கற்காலக் கலையுஞ் சுவையும் - 1959

## வெளி இணைப்புகள்
* கற்காலக் கலையுஞ் சுவையும் நூலகத்தில்

பகுப்பு:ஈழத்து ஓவியர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் ஆசிரியர்கள்
கிடைக்கோட்டுச் சோதனை

கணிதத்தில் **கிடைக்கோட்டுச் சோதனை** (*horizontal line test*) ஒரு சார்பை உள்ளிடு கோப்பா இல்லையா (ஒன்றுக்கு-ஒன்று சார்பு) என்றறியப் பயன்படுத்தப்படுகிறது. 

ஒரு சார்பு உள்ளிடுகோப்பாக இருந்தால் அதன் வீச்சின் ஒவ்வொரு உறுப்பிற்கும் அதன் ஆட்களத்தில் ஒரேயொரு முன்னுரு மட்டுமே இருக்கும். 

கார்ட்டீசியன் தளத்தில் வரையப்பட்டுள்ள ஒரு வளைவரையானது ஒரு உள்ளிடுகோப்பின் வரைபடமா என்று சோதிப்பதற்கு,  *x* அச்சுக்கு இணையாக அத் தளத்தில் வரையப்படும் ஒரு கிடைக்கோடு (y = c) பயன்படுத்தப்படுகிறது. வளைவரையை அக்கிடைக்கோடு ஒரேயொரு புள்ளியில் மட்டுமே சந்தித்தால் அவ் வளைவரை ஒரு உள்ளிடுகோப்பின் வரைபடமாகும்; மாறாக, ஒன்றுக்கு மேற்பட்ட புள்ளிகளில்  சந்திக்குமானால், அது ஒரு உள்ளிடுகோப்பாக இருக்க முடியாது.

*ஒரு சார்பின் வரைபடம் எந்தவொரு கிடைமட்டக் கோட்டையும் குறைந்தது ஒரு புள்ளியில் சந்திக்குமாறு இருந்தால், இருந்தால் மட்டுமே, அச்சார்பு முழுக்கோப்பாகும்.
*ஒரு சார்பின் வரைபடம் எந்தவொரு கிடைமட்டக் கோட்டையும்  ஒரேயொரு புள்ளியில் சந்திக்குமாறு இருந்தால், இருந்தால் மட்டுமே, அச்சார்பு இருவழிக்கோப்பாகும்.

## மேற்கோள்கள்

பகுப்பு:சார்புகளும் கோப்புகளும்
பானிகால் கணவாய்

**பானிகால் கணவாய்** (*Banihal Pass* தேவநாகரி: बनिहाल दर्रा) பிர் பாஞ்சல் மலைத்தொடரில் அமைந்துள்ளது. இது 2,832 மீட்டர் (9,291 அடி உயரம்) உயரத்தில் அமைந்துள்ளது. இம்மலைத்தொடர் காசுமீர் மாநிலத்திற்கும் காசுமீர் பள்ளத்தாக்கிற்கும் இடையே அமைந்துள்ளது.காசுமீரி மொழியில் பானிகால் என்பதற்கு பனிப்புயல் என்று பொருளாகும் .

குளிர்காலங்களில் இம்மலைத்தொடரானது பனிமூடி இருக்கும். ஜம்முவிலிருந்து ஸ்ரீநகருக்கு பானிகால் கணவாய் வழியாகச் செல்லும் சாலை 1958 வரை பயன்பாட்டில் இருந்தது. அதன் பின்னர் ஜவகர் குகை வடிவமைக்கப்பட்டதும் இப்பாதையானது உபயோகத்தில் இல்லை.

## மேற்கோள்கள்

பகுப்பு:இமயமலையிலுள்ள கணவாய்கள்
ஸோஜி லா கணவாய்

**சோஜி லா** (இந்தி:ज़ोजि ला அல்லது ज़ोजि दर्रा) இந்தியாவின் லடாக் ஒன்றியப் பகுதியில் அமைந்துள்ள ஒரு கணவாய் ஆகும். காஷ்மீரின் சிறிநகர் மற்றும் லடாக்கின் லே நகரங்களை இணைக்கும் தேசிய நெடுஞ்சாலை இக்கணவாய் வழியாகச்  செல்கிறது. இக்கணாய் பகுதியில் அமைக்கப்பட்டுள்ள சோஜி லா சுரங்கச்சாலை  9 கிலோமீட்டர் நீளமுடையது. 

பனிப்பொழிவு அதிகமாக இருக்கும் காலங்களில் இந்திய எல்லைப்புற சாலைகள் அமைப்பால் இந்தச் சாலையானது அடிக்கடி மூடப்படும். 1947 இந்திய பாகிஸ்தான் போரின் போது இந்தக் கணவாயானது பாகிஸ்தானால் கைப்பற்றப்பட்டது. பின்னர் நவம்பர் 1 ம் தேதி மீண்டும் இந்தியப்படைகளின் வசம் வந்தது.

## இதனையும் காண்க
* இமயமலையின் சிகரங்கள் மற்றும் கணவாய்கள் பட்டியல்
* ஜவகர் குகை
* செனானி-நஷ்ரி சுரங்கச்சாலை
* பனிஹால்-காசிகுண்ட் சுரங்கச்சாலை
* பீர் பாஞ்சால் சுரங்க இருப்புப்பாதை
* ஜம்மு-பாரமுல்லா இருப்புப் பாதை
*  சோஜி லா சுரங்கச்சாலை

## மேற்கோள்கள்

## புகைப்படங்கள்

Image:SnowCutting.jpg|ஸோஜி லா-வில் பனி அறுக்கும் இயந்திரம் 
Image:Zojila Road.jpg|தேசிய நெடுஞ்சாலை 1டி
Image:Road to Zoji La.jpg
Image:Zoji La - Jammu And Kasmir.jpg|


பகுப்பு:இமயமலையிலுள்ள கணவாய்கள்
பகுப்பு:லடாக்
பகுப்பு:கார்கில் மாவட்டம்
மோகன் கணவாய்

**மோகன் கணவாய்** (*Mohan Pass*) என்பது சிவாலிக் மலைத்தொடரில் உள்ள முதன்மையான கணவாய் ஆகும். இது இமயமலைத் தொடரில் சிக்கிம் மாநிலத்தை நோக்கிச் செல்கிறது. உத்திரப்பிரதேசத்தின் சகாரன்பூரிலிருந்து உத்தரகாண்டின் மலைவாசலான முசோரி வரை செல்லும் சாலை இதன் வழியாகச் செல்கிறது.

## மேற்கோள்கள்

பகுப்பு:இமயமலையிலுள்ள கணவாய்கள்
பகுப்பு:குறுங்கட்டுரைகள்
அர்னிகோ ராஜ்மார்க் கண‌வாய்

**அர்னிகோ ராஜ்மார்க் கண‌வாய்** (Araniko Highway) காத்மண்டுவையும் காத்மண்டு பள்ளத்தாக்கையும் இணைக்கிறது. நேபாளத்தின் அபாயகரமான சரிவுகள் கொண்ட பாதையாக இது கருதப்படுகிறது. சீன-நேபாள‌ நட்புப்பாலம் இதை சீன நெடுஞ்சாலையான 318 உடன் இணைக்கிறது. இது 1585 மீட்டர் உயரத்தில் இருக்கிறது. இது இந்திராவதி மற்றும் சன்கோசி ஆகிய நதிகளைக் கொண்டுள்ளது. இந்தக் கணவாயானது சீனாவுடன் இணைகிறது. ஆனாலும் இதன் மூலம் முக்கியப் போக்குவரத்து எதுவும் நடப்பதில்லை.

## படக்காட்சிகள்

image:Zangmu frontiere.JPG|ஷாங்மு மற்றும் கோடாரி (நேபாளம்) இடையே நட்புப் பாலம்.
image:NEPAL Route 2.JPG| கோடாரியில் உள்ள அர்னிகோ நெடுஞ்சாலை
image:NEPAL Phulping Bridge 02.JPG| பூல்பிங் மேம்பாலம்
image:Kodari highway.JPG| 
image:NEPAL Last-Resort 001.JPG | கோசி ஆறு, கோடாரி (நேபாளம்)
image:Dolaighat bridge.JPG|கோசி ஆற்றின் மேல் டோலாக்பாத் பாலம் 


## இதையும் பார்க்கவும்
[சீன இந்திய நட்புப் பாதை](https://en.wikipedia.org/wiki/Friendship_Highway_(Tibet))

## மேற்கோள்கள்

பகுப்பு:இமயமலையிலுள்ள கணவாய்கள்
2013 பாகிஸ்தான் நிலநடுக்கம்

**2013 பாகிஸ்தான் நிலநடுக்கம்** என்பது Mw&nbsp;7.7 என்ற அளவில், 66 கிலோ மீட்டர் அளவில் நிலநடுக்க மையம் கொண்டு பலுசிஸ்தானின் அவரான் பகுதியில் ஏற்பட்ட நிலநடுக்கம் ஆகும். இதில் குறைந்தது 370 பேர் உயிரிழந்தனர்.

## நிலநடுக்கம் பற்றிய தகவல்கள்
அமெரிக்க புவியியல் ஆய்வு அமைப்பு நிலநடுக்கம் 24 செப்டம்பர் 2013 அன்று 11:29:48&nbsp;UTC என்ற நேரத்தில் 27.000°N, 65.514°E என்ற இடத்தில் நடைபெற்றதாக அறிவித்தது. இந்நிலநடுக்கமானது  ஆழத்தில் ஏற்பட்டது. பாகிஸ்தானின் தேசிய நிலநடுக்க ஆய்வு மையம் Mw&nbsp;7.7 அளவில் 16:29:49&nbsp; பா.தி.நே (UTC+5:00) என்ற நேரத்தில் 27.09°N, 65.61°E என்ற இடத்தில் 10&nbsp;கி.மீ. ஆழத்தில் ஏற்பட்டதாக அறிவித்தது. இந்நிலநடுக்கம் கிட்டத்தட்ட ஒரு நிமிடம் நீடித்ததாகவும் கராச்சி, ஐதராபாத், இஸ்லாமாபாத், லர்கானா, லாகூர் ஆகிய நகரங்களில் உள்ளோர் கூறப்படுகிறது. இந்த நடுக்கம்   இந்தியாவின் டெல்லி|டெல்லியிலும்]] உணரப்பட்டது. சில கட்டங்கள் ஆடின. மேலும், மஸ்கட், ஓமன்—இந்நகரங்கள் நிலநடுக்க மையத்திலிருந்து 800 கி.மீ. தொலைவிலிருந்தும் அங்கும் மிதமான அதிர்வுகள் உணரப்பட்டன.

## விளைவுகள்
இந்நிலநடுக்கத்தால் 370 பேர் உயிரிழந்தனர். நூற்றுக்கும் மேற்பட்டோர் காயமடைந்தனர். அமெரிக்க புவியியல் ஆய்வு மையத்தின் PAGER அறிக்கைபடி, சிவப்பு நிற எச்சரிக்கை தரப்பட்டது (அதாவது 1,000 முதல் 10,000 இறப்புகள் ஏற்பட 35% வாய்ப்பிருக்கிறது; 10,000 முதல் 1,00,000 வரை உயிரிழப்பு ஏற்பட 27% வாய்ப்பிருக்கிறது) ஆரஞ்சு நிற பொருளாதார எச்சரிக்கையும் தரப்பட்டது. (அதாவது US$100&nbsp;மில்லியன்-$1&nbsp;பில்லியன் வரை இழப்பு ஏற்பட 35% வாய்ப்பிருக்கிறது; US$1–10 பில்லியன் வரை இழப்பு ஏற்பட 26% வாய்ப்பிருக்கிறது.) இந்த நிலநடுக்கத்தால் கவடார் நகரின்dsghhffchh கரையிலிருந்து 1.0 கி.மீ. தொலைவில் புதிய தீவு கடலில் தோன்றியுள்ளது.

## மேற்கோள்கள்

பகுப்பு:2013 நிலநடுக்கங்கள்
பகுப்பு:பாக்கித்தானில் நிலநடுக்கங்கள்
தோரோங் லா கணவாய்

**தோரோங் லா கணவாய்** (Thorong La Pass) என்பது 5,416 மீட்டர்கள் (17,769 அடிகள் ) உயரத்தில்  இமயமலைத் தொடரில் நேபாள நாட்டில் அமைந்துள்ள ஒரு கணவாய். உள்ளூர் வணிகர்கள் அடிக்கடி பயன்படுத்தும் இந்தக் கணவாய் மனாங் மற்றும் ராணிபெளவா சிற்றூர்களை இணைக்கிறது.

## காலநிலை
இதன் மேற்குப் பக்கம் கிழக்குப் பக்கத்தைவிட வறட்சியாகக் காணப்படுகிறது. மேற்குப் பகுதியில் இயற்கையாய் வளரும் தாவரங்கள் எதுவும் இல்லை. ஆனால் கிழக்குப் பகுதியான மனாங் கிராமத்தில் தாவரங்கள் வளருவதற்கான சூழல் நிலவுகிறது.

## சுற்றுலா
அன்னபூர்ணா மலைவலப் பகுதியின் உயரமான இடம் இதுவாகும். இங்கு மலையேற்றம் செய்பவர்கள் அதிகம் வருகின்றனர். மார்ச், ஏப்ரல் மற்றும் அக்டோபர், நவம்பர் மாதங்களில் மலையேறுவதற்கான சாதகமான சூழ்நிலை நிலவுகிறது. குளிர்காலத்தில் இந்த இடத்தைக் கடப்பது அபாயகரமான ஒன்று. எளிமையானது பாதுகாப்பானது என்ற காரணங்களால் அதிகமான சுற்றுலாப் பயணிகள் கிழக்கிலிருந்து மேற்கு நோக்கி இந்தக் கணவாயைக் கடக்கின்றனர். அக்டோபர் மற்றும் நவம்பர் மாதங்களில் மலையேறச் செல்பவர்கள் இதை சூரிய உதயத்திற்கு ஐந்து மணிநேரம் முன்பாகவே கடக்கின்றனர். ஏனெனில் இந்த மாதங்களில்  சூரிய உதயத்திற்குப் பின் கடுமையான காற்று வீசுகிறது.

## சான்றுகள்

பகுப்பு:இமயமலையிலுள்ள கணவாய்கள்
காரட் அல்வா

**காரட் அல்வா** என்பது இந்தியா-பாகிஸ்தானின் பஞ்சாப் பகுதியைத் தாயகமாகக் கொண்ட ஓர் இனிப்புணவு. இது விழாக்காலங்களில் பரிமாறப்படும் முக்கிய உணவாகும். 300 கிராம் காரட் அல்வா 268 கலோரிகளை அளிக்க வல்லது.

## மேற்கோள்கள்

பகுப்பு:பீகாரி உணவுகள்
பகுப்பு:இந்திய உணவுகள்
நிலவிளக்கு

**நிலவிளக்கு**  என்பது கேரளத்து  வீடுகளிலும் வழிபாட்டிடங்களிலும் ஒளியேற்றப் பயன்படுத்தப்படும்  விளக்காகும். இது தமிழ்நாட்டில் புழக்கத்தில் உள்ள குத்துவிளக்கை விட அளவில் பெரியது. வடிவில் வேறுபட்டது.

மாடத்தில் வைக்கப்படும் மாடவிளக்கு, தொங்கவிடப்படும் சரவிளக்குகள் போலன்றி இது நிலத்தில் வைக்கப்படுவதால் நிலவிளக்கு எனப்பெயர் பெற்றது. கேரளம் மற்றும் தமிழ்நாட்டின் கன்னியாகுமரி மாவட்டத்தில் நிலவிளக்கு பயன்பாட்டில் உள்ளது. உரோமன் கத்தோலிக்க கிறித்தவர்கள் சிலுவை சின்னமுள்ள நிலவிளக்கைப் பயன்படுத்துவர்.

பகுப்பு:விளக்குகள்
பகுப்பு:கேரளப் பண்பாடு
முதன்மைத் தடுப்பரண்

அயனியாக்கும் பண்புடைய எக்சு காமா கதிர்கள் உயிருக்கு ஊறு விளைவிக்க வல்லன..அவ்வாறான கதிர்களிலிருச்து கதிரியல் துறையில் பணிபுரியும் பணியாளர்களையும் நோயாளிகளையும் பொதுமக்களையும் பாதுகாக்க வேண்டியதாக உள்ளது.கதிர்மூலத்திலிருந்து வெளிப்படும் கதிர்கள் முதன்மைக் கதிர்கள் என அறியப்படுகின்றன. நோயாளிகளிடமிருந்து அல்லது முதன்மைக் கதிர் பிற பொருட்களில் விழுந்து அப்பொருளிலிருந்து வெளிப்படும் கதிர்கள் துணைக்கதிர்கள் அல்லது இரண்டாந்தரக் கதிர்கள் எனப்படுகின்றன. **முதன்மைத் தடுப்பரண்** ( Primary barrier) என்பது கதிர்வீச்சு மூலத்திலிருந்து வெளிப்படும் கதிர்களைத் தடுத்து நிறுத்தப் பயன்படும் தடுப்புச் சுவர் அல்லது சேமிப்புக் கலங்களின் சுவரின் கன அளவாகும். தொலைக் கதிர்மருத்துவ துறையில்,முதன்மைக் கதிர்களைத் தடுக்க அறைச் சுவரின் கனம் ஒரு மீட்டரைவிடக் கூடுதலாக இருக்கிறது. இது கதிர் மூலத்ததின் வலிவைப் பொறுத்திருக்கிறது.இது முதன்மைத் தடுப்பரணாகும்.

*'துணைக் காப்பரண்* (secondary barrier) நோயாளியிடமிருந்து வெளிப்படும் சிதறிய கதிர்களைத் தடுத்து நிறுத்தப் போதுமான கனமுடையதாக இருத்தல் வேண்டும். சிதறிய கதிர்களின் செறிவு, முதன்மைக் கதிரின் செறிவில் ஒரு விழுக்காட்டை விடவும் குறைவாகவே உள்ளது. எனவே துணைக் காப்பரணின் சுவர் கனம் குறைவாக இருந்தாலே போதுமானது.

BARC-notes

பகுப்பு:கதிர் மருத்துவம்
ஆன்மீகப் பயணத்தின் இனிய நினைவுப்பகிர்வு

**ஆன்மீகப் பயணத்தின் இனிய நினைவுப்பகிர்வு  ** 30 கட்டுரைகளை உள்ளடக்கிய தொகுப்பு நூலாகும். இந்நூலில் இலங்கையிலும், இந்தியாவிலும் தான் தரிசித்த திருத்தலங்கள், திருத்தலங்களை நோக்கிய பயண அனுபவங்கள், அதையொட்டிய மனக்கருத்துக்கள், வாழ்க்கை வரலாறுகள் போன்றவற்றை நூலாசிரியர் இராஜேஸ்வரி பாலசுப்பிரமணியம் பதிந்துள்ளார்.

## நூலாசிரியர்
நூலாசிரியர் இராஜேஸ்வரி பாலசுப்பிரமணியம் ஆன்மீகத் துறையில் மிகுந்த ஆர்வம் உள்ளவர். ஆத்தியடி பருத்தித்துறையைப் பிறப்பிடமாகக் கொண்டவர். புலம் பெயர்ந்து அவுஸ்திரேலியாவில் வாழ்பவர். Tamil seniors social club, Mill park இல் முக்கிய உறுப்பினர்.

## வாழ்த்துரை
* பேராசிரியர் ஞானக்கமாரன் (கலைப்பீடாதிபதி, யாழ்ப்பாணப் பல்கலைக்கழகம்)
* இராமரத்தினம் வயிரமுத்து (வைத்தியகலாநிதி)
* வை. தனேஸ்வரன்
* ச. அருளேஸ்வரன் (தலைவர் - Tamil seniors social club, mill park)
* வீ. ஜீவகுமாரன் டென்மார்க்

## ஆசியுரை
* கவிஞர் இணுவை சக்திதாசன்

## உள்ளடக்கம்
* வீடு
* தென்னிந்திய யாத்திரை
* தரிசனம் வாழ்க்கையின் வரம்
* ஆருத்ரா தரிசனம்
* பஞ்சபூதத் தலங்கள்
* ஆறுபடை வீடுகள்
* தென்னாட்டின் பிரபல சுற்றுலாத் தலங்கள்
* திருப்பதி
* சிறிய தந்தையின் சமயத் தொண்டு
* புலம் பெயர்ந்த நாடுகளில் நம்மவர்கள்
* பேர்த் பாலமுருகன்
* ரஷ்ஷில் ராஜ ராஜேஸ்வரி
* காயத்திரீ யாகம்
* கேதார்நாத் பயணம்
* போரும் வாழ்வும் அமைதியும்
* வாரணாசிப் பயணம்
* கயிலைத் தரிசனம்
* திருவையாற்றில் கயிலாயம்
* தேவிபுரம்
* ஈழத்துக் கோயில்கள்
* கதிர்காமம்
* செல்வச்சந்நிதி
* ஆத்தியடி கோயில் மஹா கும்பாபிடேகம்
* முல்லைத்தீவு வற்றாப்பளை கண்ணகையம்மன் பொங்கள்
* சண்டிகா பரமேஸ்வரி
* நெல்லண்டை பத்திரகாளி கோயில்
* நல்லூர் கந்தசுவாமி கோயில்
* நயினா தீவு நாகபூசணியம்மன்
* நான் சந்தித்த பெரியவர்கள்
* 2011 தாயகம் ஒரு பார்வை

## வெளி இணைப்புகள்

பகுப்பு:ஈழத்து நூல்கள்
காஃபி குடும்பம்

**காஃபி குடும்பம் (தாவரவியல்)** என்பது (இலத்தீன்:**Rubiaceae**)   பூக்கும் தாவரங்களிலுள்ள ஒரு பெரிய குடும்பம் ஆகும். இக்குடும்பத்தில் 611  பேரினங்களும், அவற்றினுள் ஏறத்தாழ  13,100 இனங்களும் உள்ளன.  பூக்கும் தாவரங்களில் உள்ள சிற்றினங்களின்  எண்ணிக்கை அடிப்படையில், இது நான்காவது பெரிய குடும்பமாகும். பேரின எண்ணிக்கையினை வைத்துப் பார்க்கும் போது, ஐந்தாவது இடத்தினைப் பெறுகிறது.  இலத்தீனிய சொல்லான 'ரூபர்' ( ruber),  என்பதற்கு  சிவப்பு  என்று பொருள். அச்சொல்லும், ஒரு பூண்டு வகை செடியின்(madder) பெயரும் இணைந்து,   இப்பெயர் தோன்றியது என்பர். 1789 ஆம் ஆண்டில், முதன் முதலாக,  ஆன்டனி (Antoine Laurent de Jussieu) என்பவர்,  இக்குடும்பத்தின் விவரங்களை எடுத்துரைத்தார். அன்டார்டிகாக் கண்டத்தைத் தவிர,  உலகின் பிற கண்டங்களில், இத்தாவரங்கள்  காணப்படுகிறது. இக்குடும்பத்தில்,  உயிரியற் பல்வகைமை நிறைந்து காணப்படுகிறது.  இக்குடும்பத் தாவரங்களுள் 76 பேரினங்களும், 274-க்கும் மேற்பட்ட சிற்றினங்களும் இந்தியாவில் உள்ளன.

## மேற்கோள்கள்

## புற இணைய இணைப்புகள்

*பேரினங்களின் பட்டியலைக் கொண்டுள்ள இணையதளம்
*plant list site
*இங்கிலாந்தின்  kew  தோட்ட இணையப்பக்கம்
பகுப்பு:நீலகிரி உயிர்க்கோளக் காப்பகக் குடும்பங்கள்
பகுப்பு:தகவற்பெட்டி தேவைப்படும் தாவரவியல் கட்டுரைகள்
ஜம்மு காஷ்மீர் சுற்றுலா

ஜம்மு காஷ்மீர்  இந்தியாவின் வடகோடியில் இருக்கும் யூனியன் பிரதேசம்  ஆகும். 17 ஆம் நூற்றாண்டில் முகலாய மன்னர் ஜகாங்கீர் காஷ்மீர் பள்ளத்தாக்கிற்கு வந்த போது , உலகில் சொர்க்கம் என்று ஒன்றும் எங்காவது இருக்குமானால் அது இதுதான் என தால் ஏரியில் இருக்கும் போது சொன்னாராம்.இது ஒரு முக்கியமான சுற்றுலாத்தலம். காஷ்மீர் , ஶ்ரீநகர் , குல்மார்க் , முகலாயர் தோட்டம் , பாகல்ஹாம் , ஜம்மு மற்றும் லடாக் ஆகியவை முக்கியமான இடங்கள். இவற்றில் சில இடங்களைப் பார்க்க வெளிநாட்டினர் இந்திய அரசிடம் அனுமதி பெற வேண்டும்.

## பகுதிகள்
* ஜம்மு - பெரும்பாலான மக்கள் இங்கேயே நின்று விடுகின்றனர். கோயில்களுக்கு பிரசித்தி பெற்ற இடம்.
* காஷ்மீர் பள்ளத்தாக்கு - இது பூமியின் சொர்க்கம் என சிலர் சொல்கின்றனர். நட்பான மக்கள் , அழகான தோட்டங்கள் , ஏரிகள் , அழகான நிலக்காட்சிகள் அடங்கிய பகுதி.
* லடாக்- இமயமலையின் அடிவாரப்பகுதி. மலையேறுபவர்கள் விரும்பும் இடம்.
    
## நகரங்கள்
* ஜம்மு-குளிர்காலத் தலைநகர்
*ஶ்ரீநகர்-கோடைகாலத் தலைநகர்
*குல்மார்க்
* காற்ரா
*லே
*பாகல்ஹாம்
*பாற்னிடாப்
*உதம்பூர்
*ஸேப் பாய்க்
 
## மொழி
காஷ்மீரின் அலுவல் மொழி உருது ஆகும்.ஆனால் இங்கு முக்கியமான  மொழி காஷ்மீரி ஆகும்.பெரும்பாலானோர் பேசும் மொழியாக இந்தியும் இருக்கிறது.

## செல்லும் விதம்
**விமானம் மூலம்**

ஜம்மு , ஶ்ரீநகர் மற்றும் லே அகிய பகுதிகளுக்கு இந்தியன் ஏர்லைன்ஸ் , கிங்ஃபிஷ்ஷர் ,இண்டிகோ ஏர்லைன்ஸ் மற்றும் ஸ்பைஸ் ஜெட் ஆகியவை சேவை வழங்குகின்றன.

**தொடர்வண்டி மூலம்**

உதம்பூரில் கடைசி தொடர்வண்டி நிலையம் அமைந்துள்ளது. இங்கிருந்து வாகனங்கள் மூலம் மேலே செல்லலாம்.
    
**சாலை மூலம்**

சாலை மூலமாக செல்பவர்கள் இரு வழிகளில் செல்லலாம் ஜம்மு வழியாக ஶ்ரீநகர் செல்வது அல்லது ஹிமாச்சலப்பிரதேசின் மணாலியிலிருந்து லே செல்வது.

## பார்க்க வேண்டிய முக்கியமான இடங்கள்

*குல்மார்க்
*ஸோன்மார்க்
*ரகுநாத் கோவில்
*பாஹூ கோட்டை
*முஃபாரக் மண்டி அரண்மனை
*பீர் பாபா
*சாடர் மலையேறுமிடம்
*வீர்நாக் முகலாயர் தோட்டம்
*ஶ்ரீநகர்
*தால் ஏரி
*மனஸபால் ஏரி
*ஷாலிமர் முகலாயர் தோட்டம்
*நிஷாந்த் முகலாயர் தோட்டம்
*சேஸ்மிஷாகி முகலாயர் தோட்டம்
*பாதம்வாரி தோட்டம்
*பாரி மஹால்
*சங்கராச்சாரியா கோவில்
*ஹரி ப்ரபாத் கோவில்
*கீர் பவானி கோவில்
*பாகல்ஹாம்
*பிடாப் பள்ளத்தாக்கு
*யுஸ்மார்க்
*அரு
*அமர்நாத் கோவில்
*வைஷ்னோ தேவி கோவில்
*பாற்னிடாப்
*பாதர்வாஹ்
*பூஞஜ்
*ஸனாஸார்
*புஞ்ஜ் பழைய கோட்டை
*பிம்கார்ஹ் கோட்டை
* ராம் நகர் கோட்டை
*லே
*நுப்ரா பள்ளத்தாக்கு
* ற்ஸோ மொரிரி ஏரி
*பங்கோங் ஏரி
*ஸான்ஸ்கார்

பகுப்பு:ஜம்மு காஷ்மீர்
முத்துப்பதிப்பகம்

**முத்துப்பதிப்பகம்** மதுரையில் இயங்கிய பதிப்பகம் ஆகும்.  மதுரை காமராசர் பல்கலைக் கழகத்தில் தமிழ்த்துறைத் தலைவராக இருந்த முனைவர் மு. சண்முகம்பிள்ளை என்னும் முத்துச்சண்முகன் இப்பதிப்பகத்தை தொடங்கினார். அவர் மகன் திருநாவுக்கரசு என்பவர் மேலாண்மையில் இப்பதிப்பகம் இயங்கியது. இருவரின் மறைவுக்குப் பின்னர், இப்பதிப்பகம் மூடப்பட்டது. தெ; பொ. மீ. சிந்தனைப் பள்ளியைச் சேர்ந்த தமிழாய்வுகளையும் புத்திலக்கியங்களையும் இப்பதிப்பகம் நூல்களாக வெளியிட்டது.

## வெளியீடுகள்

பகுப்பு:தமிழ்ப் பதிப்பகங்கள்